Συντεταγμένες: 39°35′39.84″N 47°11′47.76″E﻿ / ﻿39.5944000°N 47.1966000°E﻿ / 39.5944000; 47.1966000

Η είσοδος του αεροδρομίου
Το εσωτερικό του αεροδρομίου
Το **Διεθνές Αεροδρόμιο του Φουζούλι** (αζερικά: Füzuli Beynəlxalq Hava Limanı‎) είναι αεροδρόμιο στην πόλη Φουζούλι του Αζερμπαϊτζάν. Πρόκειται για ένα από τα επτά διεθνή αεροδρόμια της χώρας. Το αεροδρόμιο χτίστηκε πάνω σε ένα αεροδρόμιο που είχε ήταν εγκαταλελειμμένο επί σχεδόν 30 χρόνια και ήταν περιτριγυρισμένο από πρώην ναρκοπέδια. Το Διεθνές Αεροδρόμιο του Φουζούλι κατασκευάστηκε με κόστος 75 εκατομμύρια μανάτ (ποσό που αντιστοιχεί σε περίπου 44 εκατομμύρια δολάρια).

Ιστορία
-------

Στα τέλη της δεκαετίας του 1980, η πόλη Φουζούλι είχε περίπου 17.000 κατοίκους. Κατά τη διάρκεια του Πρώτου Πολέμου του Ναγκόρνο Καραμπάχ, στις 24 Αυγούστου 1993, οι Ένοπλες Δυνάμεις του Αζερμπαϊτζάν αναγκάστηκαν να αποσυρθούν από το Φουζούλι. Ο οικισμός τότε μετατράπηκε σε πόλη-φάντασμα λίγο πριν από την κατάληψή του από τις ένοπλες δυνάμεις της Δημοκρατίας του Αρτσάχ και της Αρμενίας. Είκοσι οκτώ χρόνια αργότερα, στις 17 Οκτωβρίου 2020, το Φουζούλι ανακαταλήφθηκε από τις ένοπλες δυνάμεις του Αζερμπαϊτζάν και, στη συνέχεια, η κυβέρνηση του Αζερμπαϊτζάν ξεκίνησε μια διαδικασία εκκαθάρισης της πόλης και των γύρω περιοχών από τις νάρκες ξηράς.

Στις 26 Νοεμβρίου 2020, το Υπουργείο Μεταφορών, Επικοινωνιών και Υψηλών Τεχνολογιών του Αζερμπαϊτζάν ανέφερε ότι ο Διεθνής Οργανισμός Πολιτικής Αεροπορίας (ICAO) είχε αποδεχθεί την έκκληση της Κρατικής Υπηρεσίας Πολιτικής Αεροπορίας να συμπεριλάβει έξι αεροδρόμια, συμπεριλαμβανομένου και του αεροδρομίου του Φουζούλι, στον κατάλογό του κωδικών διεθνών αεροδρομίων. Τον Ιανουάριο του 2021, ο πρόεδρος Ιλχάμ Αλίγιεφ εξέδωσε διάταγμα για την κατασκευή διεθνούς αεροδρομίου στο Φουζούλι. Στις 14 Ιανουαρίου πραγματοποιήθηκε η τελετή έναρξης της λειτουργίας του μελλοντικού αεροδρομίου. Στο έργο της κατασκευής του αεροδρομίου συμμετείχαν εταιρείες οι οποίες έχουν έδρα την Τουρκία. Ο ολοκληρωμένος αεροδιάδρομος χρησιμοποιήθηκε για πρώτη φορά στις 5 Σεπτεμβρίου 2021, όταν ένα αεροσκάφος Airbus A340-500 που εκμεταλλεύονταν οι Αζερικές Αερογραμμές και ένα εμπορικό αεροσκάφος Boeing 747-400 της Silk Way Airlines, προσγειώθηκαν στο νέο αεροδρόμιο.

Αναφέρεται ότι ο χώρος στάθμευσης αεροσκαφών του αεροδρομίου καλύπτει μια έκταση 60.000 τ.μ. επιτρέποντας τη στάθμευση έως και οκτώ αεροσκαφών. Ο αεροδιάδρομος έχει μήκος 3.000 μέτρα και πλάτος 60 μέτρα. Ο τερματικός σταθμός του αεροδρομίου έχει τη δυνατότητα να εξυπηρετεί 200 επιβάτες την ώρα.

Το αεροδρόμιο εγκαινιάστηκε στις 26 Οκτωβρίου 2021 από τους προέδρους του Αζερμπαϊτζάν (Ιλχάμ Αλίεφ) και της Τουρκίας (Ρετζέπ Ταγίπ Ερντογάν).

Παραπομπές
----------

1. ↑  «Azerbaijan Inaugurates Airport in Record Time». Airways Magazine. Αρχειοθετήθηκε από το πρωτότυπο στις 6 Νοεμβρίου 2021. Ανακτήθηκε στις 7 Νοεμβρίου 2021.
2. ↑  «Azerbaijan inaugurates its first airport in Karabakh». EurAsiaNet. Ανακτήθηκε στις 7 Νοεμβρίου 2021.
3. ↑  «Всесоюзная перепись населения 1989 г. Численность городского населения союзных республик, их территориальных единиц, городских поселений и городских районов по полу». *Demoscope.ru* (στα Ρωσικά). 1989. Ανακτήθηκε στις 6 Οκτωβρίου 2020.
4. ↑  The New York Times Company. Caucasus City Falls to Armenian Forces. New York Times. August 24, 1993. pg. A7
5. ↑  «Azerbaijan's Fizuli a ghost town after Karabakh battles» (στα αγγλικά). France 24. 19 November 2020.. Ανακτήθηκε στις 11 November 2021.
6. ↑  «30 illlik Azərbaycan-Ərmənistan sentyabr müharibəsindən sonra Qarabağda bərpa prosesi». *Politicon.co* (στα Αζερμπαϊτζανικά). Topçubaşov Mərkəzi. 28 Σεπτεμβρίου 2021. Ανακτήθηκε στις 26 Οκτωβρίου 2021.
7. ↑  «Аэродромы в Агдаме, Физули включены в каталог международных индексов местоположений». *Azerbaijani Ministry of Transport, Communications and High Technologies* (στα Ρωσικά). Αρχειοθετήθηκε από το πρωτότυπο στις 30 Ιανουαρίου 2021. Ανακτήθηκε στις 25 Ιανουαρίου 2021.
8. ↑  «Официальный сайт президента Азербайджанской Республики - НОВОСТИ » Мероприятия». *President.az* (στα Ρωσικά). Presidential Administration of Azerbaijan. Αρχειοθετήθηκε από το πρωτότυπο στις 22 Ιανουαρίου 2021. Ανακτήθηκε στις 25 Ιανουαρίου 2021.
9. ↑  «Azerbaijan opens new international airport in Karabakh». Airport-technology.com.
10. ↑  «AZAL's "KARABAKH" aircraft lands in Fuzuli Airport (VIDEO)». 5 Σεπτεμβρίου 2021.
11. ↑  «Landmark Development: AZAL's "KARABAKH" aircraft landed at Fuzuli Airport» (στα αγγλικά). AZERTAC. 5 September 2021.. Ανακτήθηκε στις 6 September 2021.
12. ↑  Baghirov, Orkhan (10 November 2021). «The Karabakh Air Gate Opens: Future Prospects for Fuzuli Airport» (στα αγγλικά). Jamestown Foundation.. Ανακτήθηκε στις 11 November 2021.
13. ↑  «Αλίεφ και Ερντογάν στα εγκαίνια του Διεθνούς Αεροδρομίου στο Φουζούλι του Καραμπάχ - 26.10.2021, Sputnik Ελλάδα». *webcache.googleusercontent.com*. Ανακτήθηκε στις 25 Μαρτίου 2022.
14. ↑  «Erdogan To Join Aliyev At Ceremony To Open Airport Beside Nagorno-Karabakh» (στα αγγλικά). Radio Free Europe / Radio Liberty.. Ανακτήθηκε στις 26 October 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διεθνές Αεροδρόμιο του Φουζούλι** |

* Βίντεο από το αεροδρόμιο του Φουζούλι